ASW มั่นใจปี 66 สดใส! จ่อโอนคอนโด 9 โครงการ พ่วงปันผล 7%
โบรกแนะซื้อ ASW ราคาเป้าหมาย 10 บาท มีโมเมนตัมกำไรปกติปี 66 เร่งตัวขึ้นจากการโอนคอนโดอีก 9 โครงการ บวกกับแผนเปิดตัวใหม่ที่รุกตลาดแนวราบมากขึ้น ขณะที่ Dividend Yield เกือบ 7% ต่อปี 
โบรกแนะซื้อ ASW ราคาเป้าหมาย 10 บาท มีโมเมนตัมกำไรปกติปี 66 เร่งตัวขึ้นจากการโอนคอนโดอีก 9 โครงการ บวกกับแผนเปิดตัวใหม่ที่รุกตลาดแนวราบมากขึ้น ขณะที่ Dividend Yield เกือบ 7% ต่อปี
24 ม.ค. 2566

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ ประเมินต่อ บริษัท แอสเซทไวส์ จำกัด (มหาชน) หรือ ASW ซึ่งคาดกำไรไตรมาส 4/2565 เพิ่มขึ้น 94% จากไตรมาสก่อน และเพิ่มขึ้น 72% เมื่อเทียบกับงวดเดียวกันของปีก่อน และเป็นไตรมาสที่ดีที่สุดของปี หนุนจากการเริ่มส่งมอบคอนโดใหม่ 2 โครงการ หลักๆคือ Kave Ava ที่เป็นโครงการใหญ่และ Margin สูง
ขณะเดียวกันมีโมเมนตัมกำไรปกติปี 2566 จะเร่งตัวขึ้นต่อจากการโอนคอนโดเพิ่มอีก 9 โครงการ บวกกับแผนเปิดตัวใหม่ที่รุกตลาดแนวราบมากขึ้น ราคาหุ้นเทรด PER เพียง 6.3 เท่าและให้ Dividend Yield เกือบ 7% ต่อปี  โดยแนะนำ “ซื้อ” ราคาเป้าหมาย 10 บาท
ส่วนสัญญาณเทคนิควันนี้ให้แนวรับ 7.90 บาท และแนวต้าน 8.40-8.60 บาท ขณะที่ราคาหุ้น ASW ปิดวันที่ 23 ม.ค. 2566 อยู่ที่ระดับ 8.05 บาท บวกไป 0.05 บาท หรือ 0.63% ด้วยมูลค่าการซื้อขาย 6.59 ล้านบาท